William Pfaff

**William Pfaff** (Council Bluffs, 29. 12. 1928. – Pariz, 30. 4. 2015), američki politolog, politički pisac i kolumnist.

## Biografija
Pfaff je rođen 1928. u Council Bluffsu (Iowa), u porodici njemačkog, engleskog i irskog porijekla, a odrastao je u Columbusu (Georgia) gdje mu je otac vodio trgovinu vojne opreme. Studirao je politologiju i književnost na Univerzitetu Notre Dame u South Bendu (Indiana). Ranih 1950-ih služio je u specijalnim jedinicama američke kopnene vojske u Korejskom ratu. Do 1955. pisao je za katolički list *[[Commonweal]]*, a kasnije odlazi na putovanja Afrikom, Evropom i Bliskim Istokom. Kratko vrijeme radio je za *[[ABC News]]*, a potom za vladin medij *[[Radio Free Europe]]*. Godine 1961. postao je članom konzervativnog Instituta Hudson u Washingtonu i pomogao je pri otvaranju njegove evropske podružnice. Od 1971. do 1978. radi kao zamjenik direktora Instituta Hudson u Parizu, a istovremeno proživljava duboku političku krizu i postaje razočaran američkom vanjskom politikom zbog čega ostaje u Francuskoj do kraja života. Pisao je političke eseje i kolumne za novine odnosno časopise kao što su *[[The New Yorker]]*, *[[Commentaire]]*, *[[Lettre International]]*, *[[Europäische Rundschau]]*, *[[Moderna Tider (časopis)|Moderna Tider]]*, *[[Die Zeit]]*, *[[Neue Zürcher Zeitung]]*, *[[Politica Exterior]]*, *[[Foreign Affairs]]*, *[[World Policy Journal]]*, *[[The National Interest]]*, *[[The New York Review of Books]]*, *[[International Herald Tribune]]* i dr. Objavio je i knjige u kojima se kritizira američka vanjska politika i uloga u Vijetnamu, Jugoslaviji, Iraku i Afganistanu. Među brojnim istovrsnim kritičarima koji su liberali, Pfaff se u brojnim aspektima isticao kao klasični kršćanski konzervativac. Bio je oženjen s Carolyn Cleary i imali su dvoje djece (Nicholas i Alexandra) odnosno četvero unučadi. Umro je u Parizu 2015. u 86. godini života.

## Opus
* *The New Politics: America and the End of the Postwar World* (koautor: Edmund O. Stillman), New York: Coward McCann, 1961
* *Condemned to Freedom*, New York: Random House, 1971, 
* *The Wrath of Nations: Civilization and the Furies of Nationalism*, New York: Simon & Schuster, 1993, 
* *Barbarian Sentiments: How the American Century Ends*, New York: Hill & Wang, 1989, 
** *Barbarian Sentiments: America in the New Century* (novo revidirano izdanje), New York: Hill & Wang, 2000, 
* *Fear, Anger and Failure: A Chronicle of the Bush Administration’s War against Terror from the Attacks of September 11, 2001 to Defeat in Baghdad*, New York: Algora, 2004, 
* *The Bullet's Song: Romantic Violence and Utopia*, New York: Simon & Schuster, 2004, 
* *The Irony of Manifest Destiny: The Tragedy of American Foreign Policy*, New York: Walker & Company, 2010, 

## Vanjske veze
*  Simons, Marlise (1. 5. 2015): ''William Pfaff, Critic of American Foreign Policy, Dies at 86'', The New York Times
*  Fallows, James (2. 5. 2015): ''William Pfaff: Clarity in the American Interest'', The Atlantic
*  Polner, Murray (11. 5. 2015): ''William Pfaff: The Pundit Who Hated Militarism & War'', AntiWar
*  TCA (5. 5. 2015): ''A Tribute to William Pfaff, 1929-2015'' , Tribune Content Agency